 

HSR SR dňa 24.08.2015 Bod č. 13 programu

**Stanovisko Republikovej únie zamestnávateľov**

* k návrhu zákona o finančnej kontrole a audite
* materiál na rokovaní HSR SR dňa 24.08.2015

**Stručný popis podstaty predkladaného materiálu a jeho relevancie z hľadiska RÚZ**

Materiál predkladá na rokovanie Hospodárskej a sociálnej rady SR Ministerstvo financií SR a to na základe Plánu legislatívnych úloh vlády Slovenskej republiky na rok 2015.

**Cieľom a obsahom materiálu je najmä:**

Predkladateľ návrhu zákona predpokladá, že prijatím návrhu zákona sa zefektívni systém verejnej vnútornej kontroly s dôrazom na overovanie a hodnotenie riadenia procesov a všetkých činností nielen pri realizácii programov zahraničnej pomoci v súvislosti so zabezpečením programového obdobia 2014-2020, ale aj s dôrazom na ciele programu ESO a ciele programového vyhlásenia vlády. Predpokladá sa, že sa vytvorí také prostredie verejnej vnútornej kontroly a auditu, ktoré poskytne uistenie, že verejné výdavky sú využívané hospodárne, efektívne, účelne a účinne. Správne a efektívne nastavenie systému verejnej vnútornej kontroly a auditu je jedným z dôležitých nástrojov vlády na odhaľovanie skrytých systémových rizík a prevenciu kriminality a podvodov.

**Dopady materiálu na verejné financie a na podnikateľské prostredie**

Podľa doložky vplyvov spracovanej predkladateľom nebude mať materiál negatívne dopady podnikateľské prostredie a nepredpokladá žiadne vplyvy na verejné financie.

Výdavky súvisiace s realizáciou zákona budú zabezpečené v rámci schválených limitov výdavkov dotknutých kapitol štátneho rozpočtu na príslušné rozpočtové roky.

Predpokladaný termín nadobudnutia účinnosti tohto zákona je 1.1.2016.

**Postoj RÚZ k materiálu**

**RÚZ ani jej členovia v medzirezortnom pripomienkovom konaní návrh zákona nepripomienkovala.** **RÚZ berie návrh zákona na vedomie bez pripomienok.**

**Pripomienky RÚZ k predkladanému materiálu**

Bez pripomienok zo strany RÚZ

**Zdroj:** [**RÚZ**](https://lt.justice.gov.sk/Material/MaterialHome.aspx?instEID=-1&matEID=3089&langEID=1)